വകുപ്പുകള് തമ്മിലെ തര്ക്കം കോടതി വ്യവഹാരം വേണ്ട, സമിതി നോക്കും ഉത്തരവ് ലംഘിച്ചാല് ചെലവ് ഉദ്യോഗസ്ഥനില് നിന്ന് ഈടാക്കും തിരുവനന്തപുരം: വിവിധ വകുപ്പുകള് തമ്മിലുണ്ടാകുന്ന തര്ക്കങ്ങള് കോടതികളിലും ട്രൈബ്യൂണലുകളിലും എത്തിച്ച് വ്യവഹാര ഫീസിനത്തിലും മറ്റും ഖജനാവിന് വന് പണച്ചോര്ച്ച വരുത്തുന്നത് തടയാന് ചീഫ് സെക്രട്ടറിയുടെ നേതൃത്വത്തില് ഉന്നതതല സമിതിയെ നിയോഗിച്ച് സര്ക്കാര്. നിലവിലുണ്ടായിരുന്ന സമിതിയെയാണ് ഇതിനായി പുനഃസംഘടിപ്പിച്ചത്. വകുപ്പുകള് തമ്മിലുള്ള തര്ക്കങ്ങള് പരിശോധിച്ച് പരിഹാര നിര്ദ്ദേശങ്ങള് സമര്പ്പിക്കുകയാണ് ചുമതല. സമിതി അറിയാതെ, ഏതെങ്കിലും വകുപ്പ് ഉദ്യോഗസ്ഥന് തര്ക്കവുമായി കോടതിയെയോ മറ്റോ സമീപിച്ചാല് പാഴ്ച്ചെലവായി കണക്കാക്കി മുഴുവന് ചെലവും ആ ഉദ്യോഗസ്ഥനില് നിന്നീടാക്കാന് ഉദ്യോഗസ്ഥഭരണപരിഷ്കാര വകുപ്പ് അഡിഷണല് ചീഫ് സെക്രട്ടറി ഡോ. ആശ തോമസ് ഇറക്കിയ ഉത്തരവില് നിര്ദ്ദേശിച്ചു. ഓരോ വര്ഷവും ഇത്തരത്തില് കോടതി വ്യവഹാരങ്ങള്ക്ക് വേണ്ടി സര്ക്കാര് ഖജനാവില് നിന്ന് ലക്ഷങ്ങളാണ് ചോരുന്നത്. കഴിഞ്ഞ സാമ്ബത്തികവര്ഷം മാത്രം ഏതാണ്ട് 88 ലക്ഷം രൂപ ചെലവായി. ഉദ്യോഗസ്ഥരും ഇത് മുതലെടുക്കുന്നു. ഹൈക്കോടതിയിലേക്ക് തിരുവനന്തപുരത്ത് നിന്ന് കേസ് ഫയലുമായി പോകുന്നത് വിമാനത്തില്. യാത്രയ്ക്കും മുന്തിയ ഹോട്ടലില് താമസത്തിനും മറ്റുമുള്ള ചെലവ് കോടതി ഫീസിന് പുറമേ. അദര് ഡ്യൂട്ടി അലവന്സും ഉദ്യോഗസ്ഥര് തരപ്പെടുത്തും. പരാതി പരിഹാര സമിതി ചെയര്മാന് ചീഫ് സെക്രട്ടറി. അംഗങ്ങള്: ധനവകുപ്പ് അഡി. ചീഫ് സെക്രട്ടറി പ്രിന്സിപ്പല് സെക്രട്ടറിസെക്രട്ടറി, ആഭ്യന്തരവിജിലന്സ് അഡി. ചീഫ്സെക്രട്ടറി പ്രിന്സിപ്പല് സെക്രട്ടറി സെക്രട്ടറി, ആസൂത്രണ അഡി. ചീഫ്സെക്രട്ടറിപ്രിന്സിപ്പല് സെക്രട്ടറിസെക്രട്ടറി, തര്ക്കമുണ്ടാകുന്ന വകുപ്പുകളുടെ അഡി. ചീഫ്സെക്രട്ടറിപ്രിന്സിപ്പല് സെക്രട്ടറിസെക്രട്ടറി. നിര്ദ്ദേശങ്ങള് വകുപ്പുതര്ക്കങ്ങള് ബന്ധപ്പെട്ട സെക്രട്ടറിമാരുടെ ശ്രദ്ധയിലെത്തിക്കണം. അവര് തീര്പ്പിലെത്തിയ ശേഷം പകര്പ്പ് ബന്ധപ്പെട്ട വകുപ്പുകള്ക്ക് കൈമാറണം അവിടെ തീര്പ്പായില്ലെങ്കില് ചീഫ് സെക്രട്ടറി നേതൃത്വത്തിലുള്ള സമിതിക്ക് വിടണം നിയമവഴിയിലൂടെ പരിഹാരം വേണ്ടതുണ്ടെങ്കില് സമിതി അനുമതി നല്കും വ്യവസ്ഥ ബാധകമാകുന്നത് സര്ക്കാര് വകുപ്പുകള്, പൊതുമേഖലാ സ്ഥാപനങ്ങള്, കോര്പ്പറേഷനുകള്, ബോര്ഡുകള്, തദ്ദേശ സ്ഥാപനങ്ങള്, സ്വയംഭരണ സ്ഥാപനങ്ങള് തുടങ്ങിയവ തമ്മിലുണ്ടാകുന്ന തര്ക്കങ്ങള്.